**Projektas**

## ŠILUTĖS RAJONO SAVIVALDYBĖS

## TARYBA

# SPRENDIMAS

**DĖL PRITARIMO ĮGYVENDINTI „šyšos upės senvagės II dalies ir Pievų g. DEMONTUOJAMŲ GARAŽŲ užterštų TERITORIjų sutvarkymas šilutės mieste“ PROJEKTĄ**

#### 2019 m. liepos d. Nr. T1-

### Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu ir Lietuvos Respublikos aplinkos ministro 2015 m. lapkričio 23 d. įsakymu Nr. D1-841 „Dėl 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.6.1-APVA-V-020 priemonės „Užterštų teritorijų tvarkymas“ projektų finansavimo sąlygų aprašo patvirtinimo“, Šilutės rajono savivaldybės taryba n u s p r e n d ž i a:

1. Pritarti projekto „Šyšos upės senvagės II dalies ir Pievų g. demontuojamų garažų užterštų teritorijų sutvarkymas Šilutės mieste“ įgyvendinimui.

2. Įsipareigoti, kad projektas bus įgyvendintas savarankiškai ir prisidėti prie projekto finansavimo iš Savivaldybės biudžeto ne mažiau kaip 5 proc. visų tinkamų finansuoti projekto išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų padengimą, ir tinkamų finansuoti išlaidų dalį, kurių nepadengia projektui skiriama parama.

3. Patvirtinti, kad projekte numatytos išlaidos nebuvo, nėra ir nebus finansuojamos iš kitų ES fondų ir kitų viešųjų lėšų.

4. Įgalioti Administracijos direktorių Virgilijų Pozingį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Dalią Rudienę pasirašyti visus su projektu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

## Savivaldybės meras

|  |  |  |  |  |  |  |
| --- | --- | --- | --- | --- | --- | --- |
| VirgilijusPozingis | DaliaRudienė | Remigijus Budrikas | Dorita Mongirdaitė | Mindaugas Būdvytis | Dana Junutienė  | ArvydasBielskis |
| 2019-07-ParengėKarolina Bernotienė 2019-07-09  | 2019-07-11 | 2019-07-10 | 2019-07-10 | 2019-07-10 |  2019-07-10  |  2019-07-10 |

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMO IR PLĖTROS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO „DĖL PRITARIMO ĮGYVENDINTI „šyšos upės senvagės II dalies ir Pievų g. demontuojamų garažų Užterštų TERITORIJų sutvarkymas šilutės mieste“ PROJEKTĄ**

2019 m. liepos 9 d.

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus dalyvavimui projekte „Šyšos upės senvagės II dalies ir Pievų g. demontuojamų garažų užterštų teritorijų sutvarkymas Šilutės mieste“, Šilutės rajono savivaldybės administracija galės teikti projektinį pasiūlymą ir parašką pagal 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę 05.6.1-APVA-V-020 „Užterštų teritorijų tvarkymas“, kad būtų gautas finansavimas.Priemonės tikslas – siekiant išvengti pavojaus aplinkai, žmonių sveikatai ir sumažinti pavojingų cheminių medžiagų grunte ir (ar) požeminiame vandenyje lygį, įgyvendinti priemones, skirtas tinkamai aplinkos apsaugai, užterštų teritorijų ir pavojingiausių taršos židinių sutvarkymui. |
| 1. **Kaip šiuo metu yra sureguliuoti projekte aptarti klausimai.**

2018 metų pavasarį UAB „Geomina“ atliko detalų ekogeologinį tyrimą (LGT registracijos Nr. – 8521–2018), kuriuo buvo įvertinta senvagės aplinkoje esančios teritorijos ekogeologinė būklė, nustatytas užteršto dumblo paplitimas ir tūris. Ataskaita buvo pateikta Lietuvos geologijos tarnybai (LGT), gautas 2018-05-23 derinimo raštas Nr. (6)-1.7-2496, kuriuo nurodoma, jog turi būti parengtas bei nustatyta tvarka patvirtintas užterštos teritorijos tvarkymo planas ir juo vadovaujantis, sutvarkyta užteršta teritorija.Užterštos teritorijos, esančios Šilutės r. sav., Šilutės mieste, šalia senvagės g., tvarkymo planas parengtas 2018 m. birželio mėnesį. Užteršta teritorija bus tvarkoma iš vieno finansavimo šaltinio: 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.6.1-APVA-V-020 priemonę „Užterštų teritorijų tvarkymas“. I senvagės dalis yra tvarkoma iš 2014-2020 m. Interreg V-A Latvijos ir Lietuvos bendradarbiavimo per sieną programa. Latvijos ir Lietuvos projekto dalies įgyvendinimui Šilutės rajono savivaldybės taryba pritarė 2016 m. liepos 28 d. tarybos sprendimu Nr. T1-413.2018 metų pavasarį UAB „Geomina“ atliko detalų ekogeologinį tyrimą Pievų g. demontuojamų garažų teritorijoje (LGT registracijos Nr. –8442-2018), kuriuo buvo įvertintas grunto ir požeminio vandens užterštumas. Ataskaita buvo pateikta Lietuvos geologijos tarnybai (LGT), gautas 2018-05-29 derinimo raštas Nr. (6)-1.7-2559, kuriuo nurodoma, jog turi būti parengtas bei nustatyta tvarka patvirtintas užterštos teritorijos tvarkymo planas ir, juo vadovaujantis, sutvarkyta užteršta teritorija.Užterštos demontuojamų garažų teritorijos , esančios Šilutės r. sav., Šilutės mieste, Pievų g. tvarkymo planas parengtas 2018 m. birželio mėnesį. Užteršta teritorija bus tvarkoma iš vieno finansavimo šaltinio: 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.6.1-APVA-V-020 priemonę „Užterštų teritorijų tvarkymas“. |
| 1. **Kokių pozityvių rezultatų laukiama.**

Sutvarkius ir išvalius naftos produktais užterštą senvagės II dalies teritoriją, pagyvėtų gamta, teritorija taptų patrauklesnė ir pritaikyta rekreacijai.Sutvarkius demontuojamų garažų teritoriją Pievų g. teritorijoje būtų planuojamos plyno lauko investicijos – pramoninė ir komercinė teritorija. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

 Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Artimiausiame tarybos posėdyje būtina atskiru sprendimu papildyti 2019-2021 m. strateginį veiklos planą. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Projektui „Šyšos upės senvagės II dalies ir Pievų g. demontuojamų garažų užterštų teritorijų sutvarkymas Šilutės mieste“ Šyšos upės senvagės II dalies teritorijos tvarkymo sąmata numatyta 306 238,90 Eur su PVM , iš jų 290 926,95 Eur ES lėšos (95 proc.), 15 311,95 Eur Šilutės rajono savivaldybės administracijos prisidėjimo dalis (5 proc. tinkamų finansuoti išlaidų piniginiu įnašu). Demontuojamų garažų teritorijos Pievų g. sąmata numatyta 1 108 565,70 Eur su PVM, iš jų 1 053 137,41 Eur ES lėšos (95 proc.), 55 428,29 Eur Šilutės rajono savivaldybės administracijos prisidėjimo dalis (5 proc. tinkamų finansuoti išlaidų piniginiu įnašu).Bendra vertė 1 414 804,6 Eur, iš jų ES lėšos 1 344 064,36 Eur (95 proc.), Šilutės rajono savivaldybės administracijos prisidėjimo dalis 70 740,24 Eur (5 proc. tinkamų finansuoti išlaidų piniginiu įnašu). |
| 1. **Projekto autorius ar autorių grupė.**

 Planavimo ir plėtros skyriaus viešojo administravimo institucijos specialistė Karolina Bernotienė. |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

 Šyšos upės senvagės II dalies ir Pievų g. demontuojamų garažų užterštų teritorijų sutvarkymas. |
| 1. **Kiti, autorių nuomone, reikalingi pagrindimai ir paaiškinimai.**

 2018 metų pavasarį atliktu detaliu ekogeologiniu tyrimu Šyšos upės senvagės teritorijoje nustatyta, kad piltinis gruntas esantis teritorijos pietinėje dalyje užterštas sunkiaisiais metalais. Naftos produktų koncentracijos, viršijančios ribines vertes nuo 1,1 iki 65,3 kartų. Vidutinė naftos produktų C10-C40 koncentracija senvagės dugno nuosėdose yra 6,5 g/kg. Didelės naftos produktų koncentracijos susijusios su praeityje buvusios Šilutės autotransporto įmonės plovyklos nuotekos išleidimu į senvagę. Naftos produktų koncentracijos viršijimai nustatyti paviršiniame iki 1,0 m storio dugno nuosėdų sluoksnyje.Senvagės dugno nuosėdose, pietinėje bei vakarinėje dalyje dugno nuosėdos labiausiai užterštos švinu, cinku, variu ir kadmiu. Vakarinėje senvagės dalyje, dugno nuosėdos sunkiaisiais metalais užterštos labiausiai, RV viršija chromo (iki 1,8 karto), vario (iki 1,8 karto) ir nikelio (iki 1,1 karto) koncentracijos. Daugumos ribinių verčių viršijimai fiksuoti tuose pačiuose taškuose, kaip ir tarša naftos produktais.2018 metų pavasarį atliktu detaliu ekogeologiniu tyrimu, Pievų g. demontuojamų garažų teritorijoje buvo rasta naftos produktais užteršto grunto. Nustatyta tarša yra skirtingo intensyvumo. Tarša fiksuojama skirtinguose gyliuose, kai kur siekia net 2 m ir viršijama 14,7 karto. Bendras teritorijoje išskirto užteršto grunto plotas siekia– 7889 m2, tūris – 7993 m3. Atsižvelgiant į tai, kad tyrimo metu kai kuriose vietose nebuvo įmanoma tiksliai įvertinti užteršto grunto kiekio, vertinama, kad bendras užteršto grunto plotas teritorijoje siekia apie 8000 m2, tūris – 8000 m3. Grunto užterštumas vertintas interpoliacijos būdu, o teršiančios medžiagos grunte gali būti paplitusios netolygiai, kasinėjant tikrieji užteršto grunto gyliai gali būti kitokie.  |

|  |
| --- |
| Planavimo ir plėtros skyriaus Karolina Bernotienė viešojo administravimo institucijos specialistė  |
|  |